এ রকম একটা আধুনিক কিডনি ডায়ালাইসিস সেন্টার কেন করলেন এ বিষয়ে জানতে চাইলে গণস্বাস্থ্য ইনিষ্টিটিউটের প্রতিষ্ঠাতা ডা. জাফরুল্লাহ চৌধুরী বলেন, দেশে চিকিৎসা আছে কিন্তু টাকার অভাবে মানুষ চিকিৎসা নিতে পারবে না এটা আমাকে প্রভাবিত করেছে। আমি যখন প্রথম ডায়ালাইসিস করাতে যাই তখন আমি দেখেছি মানুষ কি পরিমানে কষ্ট করে ডায়ালাইসিস করায়। অনেককে আমি হাউ মাউ করে কাঁদতে দেখেছি। অনেকে টাকার অভাবে ফের কবে ডায়ালাইসিস করাতে পারবে তা জানে না। এই বিষয়গুলো আমাকে খুব নাড়া দেয়। আমি প্রথম দিন ডায়ালাইসিস করিয়ে বাইরে এসে কেঁদেছিলাম। সেই দিন থেকেই আমি আমার বন্ধুদের সাথে যোগাযোগ করি। দেশের বাইরে খোঁজ নেই।’